
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky IV. ÚS 112/2020-57 Ústavný súd Slovenskej republiky na neverejnom zasadnutí senátu 25. novembra 2020 vo veci opravy nálezu č. k. IV. ÚS 112/2020-31 z 13. októbra 2020 o porušení základného práva
,
, na prerokovanie
veci bez zbytočných prieťahov podľa čl. 48 ods. 2 Ústavy Slovenskej republiky a práva na prejednanie záležitosti v primeranej lehote podľa čl. 6 ods. 1 Dohovoru o ochrane ľudských práv a základných slobôd postupom Krajského súdu v Bratislave v konaní vedenom pod sp. zn. 4 Sa 6/2016 takto rozhodol: 1. Nález Ústavného súdu Slovenskej republiky č. k. IV. ÚS 112/2020-31 z 13. októbra 2020 sa v bode 3 výrokovej časti o p r a v u j e tak, že „Krajský súd v Bratislave je povinný uhradiť
trovy konania v sume 562,86 €
(slovom päťstošesťdesiatdva eur a osemdesiatšesť centov) na účet jeho právnej zástupkyne JUDr. Ivety Rajtákovej, Štúrova 20, Košice, do dvoch mesiacov od právoplatnosti tohto nálezu.“ s p r á v n e z n i e „Krajský súd v Bratislave je povinný uhradiť trovy konania v sume 675,43 € (slovom šesťstosedemdesiatpäť eur a štyridsaťtri centov) na účet jeho právnej zástupkyne JUDr. Ivety Rajtákovej, Štúrova 20, Košice, do dvoch mesiacov od právoplatnosti tohto nálezu.“.
2.
Ostatné
výroky
nálezu
Ústavného
súdu
Slovenskej
republiky
č.
k.
IV. ÚS 112/2020-31 z 13. októbra 2020 ostávajú n e z m e n e n é . Odôvodnenie: 1. Ústavný súd Slovenskej republiky (ďalej len „ústavný súd“) nálezom č. k. IV. ÚS 112/2020-31 z 13. októbra 2020 vyslovil porušenie základného práva ,
, na prerokovanie veci bez zbytočných
prieťahov podľa čl. 48 ods. 2 Ústavy Slovenskej republiky a práva na prejednanie záležitosti v primeranej lehote podľa čl. 6 ods. 1 Dohovoru o ochrane ľudských práv a základných slobôd postupom Krajského súdu v Bratislave v konaní vedenom pod sp. zn. 4 Sa 6/2016, v bode 2 výroku mu priznal primerané finančné zadosťučinenie v sume 1 500 €, v bode 3 výroku nálezu mu priznal nárok na náhradu trov konania vo výške 562,86 € a vo zvyšnej časti prijatej ústavnej sťažnosti nevyhovel. 2. Podľa § 62 zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z. ak tento zákon v piatej časti alebo šiestej časti neustanovuje inak a povaha veci to nevylučuje, vzťahuje sa na konanie pred ústavným súdom podľa povahy veci primerane Civilný sporový poriadok. 3. Podľa § 224 zákona č. 160/2015 Z. z. Civilný sporový poriadok v znení neskorších predpisov súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Právna zástupkyňa
,
,
JUDr. Iveta Rajtáková podaním doručeným ústavnému súdu 9. novembra 2020 upozornila na nesprávny výpočet priznanej náhrady trov konania v náleze č. k. IV. ÚS 112/2020-31 z 13. októbra 2020 z dôvodu nepriznania dane z pridanej hodnoty a požiadala o jeho opravu.

5. V súlade s citovanými ustanoveniami zákonov vydal ústavný súd opravné uznesenie, ktorým opravil označenú časť výroku predmetného nálezu, keďže v dôsledku nedopatrenia došlo k nesprávnemu výpočtu trov konania. 6. Z uvedených dôvodov ústavný súd rozhodol tak, ako to vyplýva z výrokovej časti tohto uznesenia. P o u č e n i e : Proti tomuto rozhodnutiu nemožno podať opravný prostriedok. V Košiciach 25. novembra 2020
Miroslav Duriš predseda senátu

Zdroj: KAUZIS.SK – https://www.kauzis.sk/judikatura/r/ECLI:SK:USSR:2020:4.US.112.2020.3 (dáta aktuálne k 13. 11. 2026). Záväzné je znenie zverejnené súdom.




